section_heading: Zemljopis
paragraph_text: Žuta rijeka se ulijeva u Žuto more na sjevernoj strani poluotoka Shandong, a njezin uzdignuti kanal u središtu pokrajine dijeli dolinu na porječje rijeka Hai He na sjeveru i Huai He na jugu. Veliki kanal prolazi kroz cijelu pokrajinu spajajući ove rijeke od sjeverozapada prema jugozapadu. 3.000 m duga obala Shandonga je stjenovita s mnogim hridima, zaljevima i otocima. Najveći zaljev je Laizhou na sredini južne strane poluotoka, a otočje Miaodao se proteže na sjever od sjevernog vrha poluotoka.